Dvořák, Oskar, poslanec NR SR (2023-12-14):
Vážený pán predsedajúci, vážené kolegyne, vážení kolegovia, ďakujem veľmi pekne za slovo. Ja som sa pôvodne prihlasoval do rozpravy predtým, ako sme začali takto intenzívnejšie diskutovať, čo si, by si teda podľa mňa zaslúžil asi každý návrh zákona, a preto sa vám asi môže podľa mňa aj zdať zvláštne, že prečo človek, ktorý sa venuje zdravotníctvu a rozpráva celú kampaň, celý svoj profesionálny život o zdravotníctve, sa vlastne ide vyjadrovať k tomuto zákonu. No a ono už to bolo viac-menej vďaka pánovi spravodajcovi, táto problematika, otvorená už skôr, pretože keď sa pozriete na ten samotný návrh zákona, tak to je toľko vecí tam zmiešaných, že, že to si človek ani nevie predstaviť, že kde má vlastne začať a čo začať kritizovať. Ja teda, možno aj tých 30 minút na to, čo vám chcem povedať, ani na to zdravotníctvo mi nebude stačiť. A stojí tu človek, čo sa venuje zdravotníctvu, práve z toho dôvodu, pretože jedna z tých vecí, ktorú tam chcete meniť, je práve kompete... alebo spôsob odvolávania, menovania predsedu alebo súčasnej predsedníčky, keď to tak nazvem, Úradu pre dohľad nad zdravotnou starostlivosťou. Okrem toho, keď sa tam pozrem, tam nie je len nové ministerstvo, tam meníte aj štatistický úrad, zasahujete do neho, venujete sa Slovenskej informačnej službe, ja už som teda aj zaregistroval, že aj protimonopolný úrad sa tu chystáte riešiť, vývoz zbraní, toto sú všetko veci, ktoré tu riešite. Ale pre mňa bolo najšokujúcejšie to, že napríklad idete meniť kompetencie alebo spôsob menovania predsedu Úradu pre dohľad nad zdravotnou starostlivosťou, ale v samotnom výbore pre zdravotníctvo toto nie je vec, ktorú by sme absolútne vôbec nejak riešili, to sa ani nedostalo na, na zdravotnícky výbor. My sme sa ani ako poslanci zdravotníckeho výboru k tomu nemohli ani vyjadriť, nemohli sme k tomu diskutovať. No skončilo to kvôli tomu samotnému ministerstvu školstva na výbore pre verejnú správu. A ja som si teda pozrel záznam toho, keď sa to tam prvýkrát dostalo, a prišla tam ako hostka pani predsedníčka Bláhová. A ja som bol normálne prekvapený z toho, že vlastne aj niektorí koaliční poslanci si neuvedomovali, čo všetko mačička a psíček nahádzali do toho kompetenčného zákona. No tak keď tam, keď tam teda prišla pani Bláhová, tak normálne som videl, že koaliční poslanci boli prekvapení, že prečo tu táto pani vlastne sedí a chodí na náš výbor. No tak, páni, páni koaliční poslanci a poslankyne, pani predsedkyňa, predsedníčka Bláhová tam bola preto, pretože v tom návrhu zákona idete odoberať nezávislosť tomuto úradu. To je veľmi, veľmi pokútny spôsob. A ja si myslím, že, ja sa nebudem venovať celkovo aj tým ostatným orgánom, ja si myslím, že tá rozprava bude dostatočne dlhá na to, aby kolegovia z ostatných sektorov vám tiež vlastne vysvetlili, čo ste do toho zákona dali, aby ste vedeli podľa mňa zodpovedne povedať alebo zodpovedne potom mačkať gombíky, aby ste vedeli, o čom hlasujete. Zároveň keď sa vrátim ešte aj k tomu procesu, ten proces, že idete cez skrátené legislatívne konanie, však to je úplne absurdné, však pán spravodajca tuto nám dneska dokázal týmito pozmeňovacími návrhmi, že vlastne vy už v tom chaose, v ktorom sa tu táto, táto Národná rada kvôli vládnej väčšine a kvôli tomu, že všetko chcú rýchlo, rýchlo, rýchlo, do Vianoc pretlačíme, tak kvôli tomu vy vlastne ani neviete, čo tam idete dávať, a do toho ešte dávate pozmeňovacie návrhy, ja neviem, či sa opravujete, dopĺňate niečo alebo niečo chcete zase nasilu pretlačiť, a úplne idete proti rokovaciemu poriadku. Rokovací poriadok veľmi jasne hovorí o tom, že ak chcete ísť skráteným legislatívnym konaním, musia hroziť ľudskoprávne škody, bezpečnostné ohrozenie alebo veľké hospodá... alebo hospodárske škody značného rozsahu. Ja si dovolím tvrdiť, že tu je to úplný opak. Ak prejde tento zákon v skrátenom legislatívnom konaní a odoberete to postavenie Úradu pre dohľad nad zdravotnou starostlivosťou, ktoré sa, mimochodom, stará o 8 mld. eur, čo je druhá najväčšia rozpočtová položka, tak, naopak, týmito vašimi zásahmi, a ja to vysvetlím v tom mojom príspevku bližšie, keďže mám dostatok času, tak práve naopak, spôsobujete riziko značných hospodárskych škôd. A prečo? No Úrad pre dohľad nad zdravotnou starostlivosťou je nezávislý úrad. Tá nezávislosť toho úradu je zadefinovaná aj v samotnom zákone. A tá nezávislosť je tam veľmi dôležitá. On, on sa síce volá že Úrad pre dohľad nad zdravotnou starostlivosťou a on teda aj dohliada na zdravotnú starostlivosť, na kvalitu, ako sa, ako sa deje, či nastali nejaké pochybenia, a okrem toho má aj, aj oveľa výraznejšie kompetencie, a tie najvýraznejšie kompetencie sú práve napríklad z môjho pohľadu pri kontrole zdravotných poisťovní. Ja už som to spomínal, zdravotné poisťovne na... budú narábať budúci rok, sa to zvýšil o miliardu, ten balík, s ktorým budú narábať, s ôsmimi mld. eur vo verejnom zdravotnom poistení. To, to je druhá najväčšia rozpočtová položka po dôchodkoch. A teraz, keď tu nebudeme mať, keď... a ja len, ale pre porovnanie, keď zdravotné poisťovne sú kontrolované týmto úradom pre dohľad. Bežné poisťovne a banky sú kontrolované Národnou bankou Slovenska. To je tiež nezávislý orgán. Ale obrovský balík peňazí, 8 mld. eur, my chceme, aby tu zrazu sme odobrali nezávislosť tomu úradu, ktorý tu má tento obrovský balík kontrolovať. Však to je absolútne absurdné z môjho pohľadu. Ja, ja si myslím, že nezávislosť tohto úradu je už... je kľúčová, a to z dvoch pohľadov. A teraz, máme tu, máme tu súkromné zdravotné poisťovne, máme tu štátnu zdravotnú poisťovňu, aby som teda ukázal, že v obidvoch tých pohľadoch, prečo je, prečo je dôležitá nezávislosť toho úradu. Úrad pre dohľad nad zdravotnou starostlivosťou mal do minulého roka, kým to minulá vláda teda nezrušila, kompetenciu nariaďovať ozdravný plán. Keď videl, že štátna zdravotná poisťovňa sa správa nezodpovedne, tak mohol prísť a mohol teda prikázať, že tuto budete prijímať nejaký ozdravný plán, chcem vidieť, aby ste išli nejakou trajektóriou, aby sa to tu zlepšovalo. To znamená, že aj voči štátu je táto nezávislosť úradu extrémne kľúčová, a to z toho dôvodu, práve preto, že ak, ak by štát teda nechcel, nechcel sa starať o tú svoju poisťovňu zodpovedne alebo, alebo politickí nominanti nebudú mať možno nejaký apetít na to, aby, aby šetrili alebo správali sa zodpovedne, a uvidia teda, že ide zlou trajektóriou tá štátna poisťovňa, no tak ten úrad by mal zasiahnuť. A práve preto je jeho nezávislosť kľúčová, pretože ak nebude, ak nebude nezávislý a bude teda závislý, politicky závislý, tak to znamená to, že ten úrad nebude proti politicky riadenej štátnej poisťovni nejak výraznejšie zasahovať. A zároveň na druhej strane je nezávislosť toho úradu dôležitá aj pri, aj voči súkromným zdravotným poisťovniam. A ja keď sledujem tú činnosť toho úradu za posledné dva roky, čo tam pani Bláhová pôsobí, tak ona je, ona, ona je veľmi aktívna voči súkromným zdravotným poisťovniam, ona veľmi jasne poukazuje na ich účtovníctvo a zisky, cash flowy, ona, ona veľmi jasne to vysvetľuje vo svojich správach. A je to dôležité z toho dôvodu, pretože naposledy, keď bol tento úrad za prvej Ficovej vlády závislý, tak vtedy sa stala tá veľká účtovná operácia, kedy si Penta cez svoju poisťovňu Dôvera dokázala odliať vyše tých 400 mil. eur zo zdravotného poistenia. A ono sa to podarilo iba vďaka tomu, že úrad vtedy dal súhlas na zlúčenie tých kmeňov, vďaka čomu nastala neskôr tá operácia. Čiže my sa teraz naozaj týmto, týmito krokmi, ktoré sa tu budú diať... (Reakcia z pléna. Rečník sa odmlčal.) Dobre, ďakujem, pán Pročko, za vstup... (Reakcie z pléna. Prerušenie vystúpenia predsedajúcim.)